NaiveNeuron/SloPal huggingface dataset:
Dostál, Ondrej, poslanec NR SR (2024-02-13):
Pán poslanec Hlina, zaujímavé je, že to, o čom si teraz hovoril v rozprave a o čom sme napokon hovorili aj v normálnej rozprave v druhom čítaní, je dôsledok presne toho, na čo si upozorňoval po hlasovaní o 11. hodine, že nie je dôvod, aby sme tie tri návrhy zákonov, o ktorých rokuje Národná rada v skrátenom legislatívnom konaní, schvaľovali z hodiny na hodinu, že dajme si aspoň 24 hodín, dajme si nejaký normálny čas na rokovanie výborov, aby sme sa mohli oboznámiť s prípadnými pozmeňujúcimi návrhmi. Nie, pán predseda Pellegrini správne v súlade s rokovacím poriadkom povedal, že o tom už Národná rada rozhodla, ale dôsledkom toho, že ste si schválili, že hneď po štrnástej sa bude rokovať o týchto troch návrhoch zákonov v druhom čítaní, bolo, že čas na rokovanie výborov bol iba obedná pauza. V čase, keď sa o tých troch bodoch začalo rokovať v pléne, neboli k dispozícii ani spoločné správy, neboli zverejnené na webe, až v priebehu toho rokovania boli zverejnené na webe. No a potom sme s hrôzou zistili, že čo sa týka toho regionálneho, tej regionálnej investičnej pomoci, tak tam neboli žiadne pozmeňujúce návrhy, ale aj v novele stavebného zákona, aj v novele zákona, o ktorom práve rokujeme, bolo veľké množstvo pozmeňujúcich návrhov, z ktorých niektoré majú charakter prílepkov, lebo riešia iné zákony, dopĺňajú iné, iné ustanovenia do iných zákonov, ktoré obsahovo nesúvisia s prerokúvaným návrhom, návrhom zákona. A toto sme si mohli ušetriť, keby tu bol normálny legislatívny proces, kde by bol priestor na vysvetlenie si vecí a, samozrejme, keby sa chyby, ktoré sa urobili, nesnažili napraviť prílepkami, respektíve pridávať tam prílepky z iných dôvodov.
Tomáš, Erik, poslanec NR SR (2021-10-21):
Richard, ďakujem pekne. Ubezpečujem ťa, že som celý čas dával pozor. Ale už je tu taký nový trend zavedený počas tohto volebného obdobia, že navrhovateľ nemusí sedieť na svojom mieste. Čiže takto to treba vnímať. Ale celý čas som bol v pozore, keď ty hovoríš. A máš úplnú pravdu, že rešpektujeme nejakú politickú realitu, rešpektujeme, že je koaličná zmluva, rešpektujeme a bolo to aj počas našich vládnutí, že opozičné návrhy prechádzali vo veľmi minimálnych množstvách. Ale toto je naozaj v prípade tých dôchodcov už kritická situácia a nie je možné, aby sa koalícia tvárila alebo schovávala hlavu do piesku. Počuli sme od pána Kollára, že je pripravený, tak treba ho zobrať za slovo a hádam vznikne z toho niečo dobré pre dôchodcov a budem veľmi rád.
Mikloško, Jozef, poslanec NR SR (2014-10-30):
Ďakujem pekne. Ja oceňujem pokojné a logické argumentovanie pani poslankyni z jej strany. Chcem upozorniť na to, že je vážnou chybou, aby sme sa stále snažili o stály rast, stále viac a viac nakupovať, stály rast HDP, aj tých 1,3 milióna exekúcií, ktoré nasleduje aj po tomto súvisí s týmto. Čiže zvyšovanie stálych nákupov, aj potravín, ktoré sa často hádžu do koša, je choré. Zvyšovanie čo najviac liekov, Slovensko je rekordné v tomto smere, je choré, ale zvyšuje to rast, zvyšuje to HDP a či je to pozitívne? Zvyšovanie ošetrení lekárskych zákrokov, zvyšovanie obratov poisťovní, čím viac havárií áut, tým viac poisťovní, tým väčší obrat, tým rast HDP. Zamestnávanie advokátov, čím viac, tým lepšie, čím viac prúserov, čím viac rozvodov, tým väčšie HDP a tak ďalej. Toto nemám zo svojej hlavy, ale som to niekde čítal. Čím viac policajtov, čím viac naháňaní, tým väčší obrat, tým je to lepšie. Čiže toto nie je múdre, len rast brať za úspech, bude skôr- neskôr prekonaný. Ja ešte chcem povedať o tom Tescu jedno slovo, že Tesco určite robí aj dobré veci. Nechceme ho len hrešiť. Teraz bude onedlho pred Tescom charitatívna akcia, kde ľudia budú môcť z toho, čo nakúpia, dať na rôznu charitu. Organizuje to Slovenská katolícka charita, bude to už-už v tieto dni. Zabudol som presne, kedy. Ďakujem.
Číž, Miroslav, podpredseda NR SR (2015-03-11):
Ďakujem. S reakciou pán poslanec Beblavý.
Danko, Andrej, podpredseda NR SR (2024-06-21):
Ďakujem. Tým vyhlasujem rozpravu za skončenú. Chce k rozprave zaujať stanovisko navrhovateľ? Nech sa páči, pán predseda.
Grendel, Gábor, podpredseda NR SR (2021-04-01):
Pokračovať v rozprave k tomuto bodu... dva procedurálne návrhy, prvý si dovoľujem predniesť ja. Na návrh štyroch poslaneckých klubov – OĽANO, SME RODINA, SaS a ZA ĽUDÍ – podávam návrh, aby Národná rada Slovenskej republiky dnes rokovala do prerokovania tejto tlače 488 a hlasovala ihneď po prerokovaní tejto tlače. Je všeobecný súhlas? (Nesúhlasná reakcia pléna.) Dávam hlasovať. Prosím, prezentujme sa a hlasujme. (Hlasovanie.) Prítomných 82 poslancov, za 79, proti nikto, zdržali sa 3, hlasovali všetci prítomní. Konštatujem, že tento procedurálny návrh bol schválený. A ďalší procedurálny návrh, pán poslanec Milan Vetrák, nech sa páči.
M. Sabolová, poslankyňa: (2007-09-04):
Ale čo mi je jasné, pani poslankyňa, z tých prvých slov, ktoré ste tu povedali, že čo tu vyvádzate alebo čo tu predvádzate? Pani poslankyňa, veď vy najlepšie viete, aké problémy sú v oblasti sociálnych služieb. Nebudem hovoriť, aké vaše názory poznám. Ale prečo ste vy ako koaličná poslankyňa netlačili na ministerku, aby sa prijali jednoznačnejšie zákony, aby ste nevyplakávali, že raz vám nikto nič nepomôže, potom príde dobrá pani ministerka, ktorá vám pomôže. Mne sa zdá ale, že ani nie tak SNS, ale zrejme vášho pána predsedu Slotu, ktorý chodí na tieto koaličné rokovania, sociálne témy až tak strašne netrápia. Pani poslankyňa, a už teraz ak máte sociálne, ak máte nejakú pomoc v rámci tých vašich sociálnych služieb, tak už kritizujete len minulú vládu, už nič nie je dobré z minulosti. A že tu niekto donútil odísť pani Tomanovú ako pracovníčku rezortu, tak ako som povedala v predchádzajúcom, má iné videnie sociálnej politiky. A ak niekto má niesť zodpovednosť za rezort, musí mať ľudí, ktorí rozmýšľajú rovnako a spoločne. Aj preto aj ona urobila mnohé zmeny, aj preto ona odvoláva zrejme asi riaditeľov úradov práce, lebo majú iné videnie sociálnej politiky, čiže buďte taká tolerantná tak ako dnes, tak aj k tomu, čo bolo v minulosti.
Ďuriš Nicholsonová, Lucia, podpredsedníčka NR SR (2018-02-06):
S reakciou na faktické poznámky pán poslanec Dostál.
Dvořák, Oskar, poslanec NR SR (2024-05-09):
Ďakujem za príspevok. Ja sa vrátim k tej téme tých Rázsoch a tých zmlúv podpísaných. To, že sa už podpísali nejaké zmluvy, to niečo aj znamená, to sú právne záväzné zmluvy, z toho sú nejaké finančné záväzky, ktoré vyplývajú. Je naozaj hanebné, že dva týždne po podpísaní týchto zmlúv my naozaj môžme odhadovať, aký je ten zámer, čo sa potom bude diať, a keď sa, keď sa, čo sa bude diať, keď rozhodne vláda inak. Ja predpokladám, že nie, inak by to bolo veľmi trúfalé rozhodnutie, ale zároveň je to pre mňa hanebné v tom, že to pani ministerka vôbec nejakým spôsobom nekomentuje, ani to nevysvetľuje. Zverejnia sa zmluvy a vôbec verejnosti nepovie, my si môžeme naozaj domýšľať, celá verejnosť si môže domýšľať. Ja si myslím, že všetci, čo sa tu, čo tu sedíme, sa zhodneme na tom, že postaviť veľkú univerzitnú nemocnicu, to prekračuje jedno volebné obdobie. A ja veľmi kvitujem aj iniciatívu kolegov z KDH o tom, aby sme sa o tom viac rozprávali. Ja si myslím, že keď tu máme najväčší investičný projekt, a teraz sa rozprávame o tom, že aj keby to mali byť Rázsochy, keby to bol Ružinov, tak sa tu rozprávame možno o nejakých 15 rokoch, ja si myslím, že práve to je dôvod, prečo by sme o tom mali verejne diskutovať, malo by to byť konfrontované nejaké predstavy vlády, ako si tú nemocnicu predstavuje, práve kvôli tomu, že je ideálne, aby na tom sme sa zhodli všetci naprieč celému politickému spektru, pretože toto nedokončí, tento projekt nedokončí táto vláda, nedokončí ho ani tá ďalšia, budú ho možno dokončovať dve-tri vlády neskôr, o to, o to dôležitejšia je tá diskusia, o to dôležitejšie je to, aby toto všetko prebiehalo verejne a nie nejak pokútne za dverami ministerstva, že sa podpisujú nejaké zmluvy, potom sa nekomunikuje a potom všetci novinári, verejnosť, pacienti si môžu len domýšľať, že čo sa tu asi bude diať a potom budú postavení pred, pred nejaké hotové rozhodnutie. Ďakujem.
Beluský, Martin, poslanec NR SR (2018-12-05):
Ďakujem za slovo ešte raz. Vážený pán predsedajúci, vážené panie poslankyne, páni poslanci, v súčasnosti podľa zákona č. 446/2008 sú zariadenia sociálnych služieb povinné viesť tzv. poradovníky čakateľov na poskytovanie sociálnych služieb, pričom zákon ustanovuje iba povinnosť určiť podmienky vedenia takýchto poradovníkov a zverejniť iba tieto podmienky, nie samotný poradovník. V súčasnosti to teda znamená, že zverejňovanie informácií o voľných miestach v jednotlivých zariadeniach sociálnych služieb je závislé na vôli zriaďovateľa alebo samotného zariadenia sociálnych služieb. Vo väčšine prípadov majú občania čakajúci na umiestnenie do týchto zariadení z verejne dostupných zdrojov k dispozícii len útržkovitú informáciu o tom, v akom poradí na zozname čakateľov sa aktuálne nachádzajú. Väčšina zariadení nezverejňuje poradovníky čakateľov buď vôbec, alebo zverejňujú len súhrnné informácie o celkovom počte čakateľov pre vybrané druhy sociálnych služieb. Pokiaľ chce čakateľ informáciu o svojom poradí zistiť, musí sa informovať priamo v zariadení, kde mu jeho aktuálne poradie oznámia. V praxi to znamená, že ak váš rodič alebo napríklad vaše dieťa potrebuje umiestniť v zariadení sociálnych služieb, kde nie je momentálne voľná kapacita, zaradí sa do poradovníka čakateľov a musí čakať, kým nepríde na rad. Fakt, že tieto poradovníky sú iba internou záležitosťou každého zariadenia, dáva veľký priestor na pretláčanie čakateľov na prvé miesta podľa známostí alebo na základe kupovania si týchto miest, za korupcie. Potom rodiny, ktoré si to môžu dovoliť, si u napríklad riaditeľa kúpia vyššie miesto, a tí, ktorí sú na poradovníku už dlhšiu dobu, sú nútení čakať ešte dlhšie, ako by mali. Preto v rámci transparentnosti poskytovania sociálnych služieb a takisto v rámci prevencie pred korupciou a klientelizmom navrhujeme zaviesť povinné zverejňovanie poradovníkov čakateľov na poskytovanie sociálnej služby pre všetky verejné zariadenia sociálnych služieb, ako aj neverejné zariadenia sociálnych služieb, ktoré poberajú financie na sociálne služby z prostriedkov verejného rozpočtu. Poradovníky musia byť zverejnené na viditeľnom mieste na webovej stránke zariadenia, zvlášť pre každé stredisko, druh a formu sociálnej služby. Toto riešenie už v praxi je aplikované a to v Banskobystrickom samosprávnom kraji, kde v čase županovania Mariana Kotlebu Banskobystrický samosprávny kraj vydal metodický pokyn, ktorým prikázal všetkým zariadeniam takéto poradovníky zverejňovať, a dodnes to aj funguje. Od tohto návrhu si sľubujeme vyššiu transparentnosť, nulovú korupciu a hlavne vyššiu spokojnosť klientov v zariadení sociálnych služieb, teda tých, ktorí naši pomoc potrebujú najviac. Ďakujem za pozornosť.
Hort, Milan, podpredseda NR SR (2011-09-13):
Ďakujem pekne. Otváram rozpravu. Do rozpravy som dostal písomnou formou prihlášky dvoch členov parlamentu. Prihlásila sa pani poslankyňa Viera Tomanová a pán poslanec Braňo Ondruš. Slovo má teraz pani poslankyňa Viera Tomanová. Po ich vystúpení a prípadných faktických poznámkach bude možné sa potom prihlásiť do rozpravy ústne.
M. Číž, podpredseda NR SR: (2007-03-29):
Takže ešte raz sa pýtam, chce sa niekto prihlásiť do rozpravy ústne. Uzatváram možnosť prihlásiť sa do rozpravy ústne. Vyhlasujem rozpravu za skončenú. Pán minister, chcete zaujať stanovisko k pánovi Kötelesovi? Nie. Ďakujem. Pán spravodajca pravdepodobne nie. Prerušujem rokovanie o tomto bode programu. Vážené kolegyne, kolegovia, chcem vás požiadať o súhlas k tomu, aby sme predradili teraz a prerokovali návrh poslanca Národnej rady Slovenskej republiky Tibora Cabaja na vydanie zákona, ktorým sa mení a dopĺňa zákon Národnej rady Slovenskej republiky č. 39/1993 Z. z. o Najvyššom kontrolnom úrade v znení neskorších predpisov a o zmene a doplnení niektorých zákonov . Prosím vás pekne, pán Cabaj ako navrhovateľ tohto zákona z vážnych osobných dôvodov požiadal o možnosť prerokovať tento návrh o čosi skôr. Myslím, že sme urobili tie základné konzultácie na tú tému, či je to možné. Ale predsa len sa pýtam, je všeobecný súhlas na túto zmenu? (Hlasy z pléna.) Veľmi pekne ďakujem. Pán poslanec Cabaj, máte slovo.
Nemec, Richard, poslanec NR SR (2021-11-04):
Ďakujem, pán predsedajúci. Pán Kuffa, kľud, však budete mať možnosť odpovedať. (Prerušenie vystúpenia predsedajúcim.)
Kuffa, Štefan, poslanec NR SR (2012-12-18):
Ďakujem za slovo, pani predsedajúca. Vážený pán minister, milí kolegovia, kolegyne, áno, problém je v ľuďoch. Tiež ma to tak napadlo, ak naozaj nebudú tí správni ľudia na správnych miestach, tak my sa nepohneme z miesta. Bol som si tiež pozrieť ten film. A naozaj som aj ja veľmi z toho zaskočený, že mnohí sudcovia majú strach. Ako môžu spravodlivo rozhodovať, keď strach je tým aspektom, ktorý má vplyv na spravodlivé a nezávislé rozhodovanie. Taký človek, ktorý má strach, je zároveň neslobodným. Aby mohol spravodlivo a slobodne rozhodovať, treba mu, pán minister, vytvárať podmienky, ale nemôžu tam byť ľudia, tak ako ste to povedali, aj ja verím tomu, že drvivá väčšina sudcov je čestných a spravodlivých. Ale tí, ktorí čestní a spravodliví nie sú a majú veľkú guráž, a možno zastrašovať aj tu väčšinu dobrých a čestných, charakterných ľudí, no tak to je tá vec, a to je vec ministra, ktorú má riešiť, aj tie personálne otázky. Ja chcem aj z tohto miesta, aj v tejto chvíli poďakovať vám, pán minister, za odvahu vašu, že ste sa tu postavili, aj keď krátko, ale ste vystúpili. To si vysoko cením, lebo mali sme tu pred chvíľou pána ministra, ktorý túto odvahu nemal. Ak máme vyzývať vašich kolegov sudcov k odvahe, no tak vy máte ísť príkladom. Tak myslím si, že nemajú toho najhoršieho ministra. Osobne aj ja si myslím, že patríte k ministrom, ktorého by sme na poslednom mieste asi mali odvolávať z tejto vlády, určite áno. To je v tej ľudskej rovine. Ale tá politická rovina, ktorá tu bezpochyby je, minister je ten, ktorý je zodpovedný za svoj rezort. Jednoducho, žiaden minister, či vy alebo aj z iného rezortu, z tejto zodpovednosti sa nevykrúti.
F. Mikloško, poslanec: (2002-07-03):
M. Andel, podpredseda NR SR: Ďakujem, pán poslanec Tkáč. V. Tkáč, poslanec: Pán poslanec Cuper komentoval v podstate vystúpenie pána poslanca Prokopoviča, ja sa nechcem zapájať do diskusie mimo odbornú rovinu, ale chcem povedať, že tu odzneli veci, na ktoré aj predchodca pána Cupera má samozrejme väčšie schopnosti a nepovedal tu prvýkrát takéto tvrdenia, ktoré komentoval aj pán poslanec Cuper, že povedzte mi jednu vec, ktorá sa urobila pre malých a stredných podnikateľov, je absolútne nekompetentná a je to výrok hluchého a slepého. Pri všetkej úcte k pánovi poslancovi Prokopovičovi, chcel by som upozorniť, nechcem robiť inventúru a nemám na to ako, pán poslanec Mikloško, ani chuť, ale stačilo by poukázať na vývoj živnostenského podnikania v jeho právnej úprave a zostanem pri svojej parkete, ak sa do roku 1992 - 1993 a dodnes v Českej republike rozhoduje o finančných prostriedkoch v oblasti zamestnanosti cez štátneho úradníka, zaviedli sme samostatný tripartitný systém v oblasti zamestnanosti, kde cez asociáciu zamestnávateľov a zamestnávateľských zväzov a združení môže samozrejme aj malý a stredný stav vstupovať do tripartity, pre rozhodovanie o projektoch, čiže nerozhoduje to už štátny úradník a rozhoduje to... Pánovi poslancovi Mikloškovi venujem 15 sekúnd svojho dvojminútového času a želám mu dobrú noc bez televízora. Chcel by som upozorniť, že v oblasti sociálnej sme zavádzali fakultatívne nemocenské poistenie napríklad osobám samostatne zárobkovo činným a tá inventúra by bola samozrejme bohatá, takže takéto tvrdenie, že povedzte mi jednu vec, ktorú ste urobili, ja považujem za vrchol nekompetentnosti, máte na viac, pán kolega. M. Andel, podpredseda NR SR: Na svojich predrečníkov chce reagovať pán poslanec Cuper. J. Cuper, poslanec: Pán kolega Mikloško, po prvé, patrilo by sa hovoriť pravdu v tvojom veku, keď už si prekročil tú päťdesiatpäťku, už som bol raz dokonca predkladateľom návrhu na odvolanie ministra, takže nehovoríš celkom pravdu, to je po prvé. Po druhé, ja osobne som navrhoval za spravodajcu tvojho bývalého kolegu z KDH pána poslanca Kresánka, no keďže nemal odvahu si tu sadnúť, tak výbor určil mňa, dokonca v neprítomnosti, to je po druhé. A po tretie, vystupujem, ak si si všimol, zásadne len vtedy, keď poslanci vládnej koalície klamú. Nikdy som nevystupoval, keď naši poslanci vystupujú, pretože hovoria pravdu. Ďakujem za pozornosť. (Potlesk.) M. Andel, podpredseda NR SR: Ďakujem. O slovo požiadal pán navrhovateľ. Nech sa páči, pán kolega, máte slovo.
Glváč, Martin, podpredseda NR SR (2018-02-14):
Ďakujem. S faktickými poznámkami traja poslanci. Končím možnosť prihlásiť sa. Pán poslanec Mizík.
Beluský, Martin, poslanec NR SR (2020-12-02):
Ďakujem pekne kolegom za faktické poznámky. Najprv k pánovi Viskupičovi. Ďakujem teda za uznanie konštruktívneho príspevku. To bolo aj mojím cieľom, aby sme naozaj sa vyhli nejakým politickým debatám a naozaj riešili veci vecne a konštruktívne. Ja verím, že v tom budeme aj pokračovať. Veď koniec koncov aj náš výbor sa tomu dlhodobo tak aj venuje. A vy ste spomínali to klesnutie. Ja viem, že tam je tá, taká tá sankcia, tých 0,15 % a 0,10 %, myslím, podľa, podľa toho, aký bude schodok. To je, samozrejme, náš trest. Trest nás politikov za to, že sme neudržali tie verejné financie na uzde. Ale ja si však nemyslím a aj tie prognózy a predpoklady sú, že tá priemerná mzda práveže narastie ešte za rok 2020. Ona možno potom bude stagnovať, ale nepredpovedá sa nejaké klesanie. Čiže myslím si, že minimálne v tejto veci vieme spraviť nejaké opatrenia. Ale tu nejde teraz o to, že či naše platy kvôli tej sankcii klesnú alebo neklesnú, ale ide o to, aby sme dali ľuďom nejaký signál, nejaké gesto im ukázali, že aj my politici vieme šetriť sami na sebe. A to je to, čo tí ľudia potrebujú. A tým by som chcel zareagovať aj na kolegu Milana Mazureka, ktorý hovoril tiež o tej valorizácii, pretože pamätáme si všetci na tie tlačovky Igora Matoviča, na tie jeho vystúpenia vo veci valorizácie miezd, hlavne teda poslancov a politikov. A, bohužiaľ, nič sa nespravilo, založil sa nejaký fond vzájomnej pomoci, ktorý, sám Igor Matovič povedal, že nefunguje, už tam nikto neprispieva, nevieme, či sa tie peniaze reálne aj tým ľuďom dávajú, či to reálne niekomu pomohlo. No a, Rasťo Schlosár, ja som optimista. Ja verím, že ten nárast toho dlhu nebude reálne taký, ako je rozpočítaný, ako teda, aký je teda predpoklad, pretože sú tam veľké rezervy v samotnom rozpočte, ktoré sa nemusia rozpustiť, a takisto nie je tam započítaný vplyv napríklad eurofondov, ktoré môžu pozitívne vplývať na ekonomické prostredie, pokiaľ ich dokážeme, samozrejme, správne využiť. A takisto k riadeniu dlhu pomôže aj novela zákona o rozpočtovej zodpovednosti.
Bittó Cigániková, Jana, poslankyňa NR SR (2023-02-14):
Ďakujem všetkým mužom, mužom a zas len mužom, že sa vyjadrili k tejto výsostne ženskej téme. Pán poslanec Čepček, takže mňa do toho nič, hej, mi hovoríte. Mňa do toho nič a vás niečo. Tak teda to hovorí za, za všetko, lebo ja sa vás pýtam, ten váš Boh, v ktorého veríte, dal možnosť mne alebo vám priniesť na svet deti. Tak mi tu nemudrujte, o tom, že či mňa do toho niečo, mňa teda určite áno, lebo niekto tu musí byť a pred takými krutými ľuďmi, jak ste vy, tie ženy obhajovať. Šesťkrát ste to podal vy osobne, dokopy 18-krát za toto volebné obdobie to podal kdekto, vždy boli, hovoríte, že vždy boli iné dôvody, nie je to pravda, vždy sú rovnaké, len vy ich nepočúvate, a preto stále opakujete o tom, že, kriminalizujete ženy, nazývate ich vrahyňami, lekárov nazývate vrahmi, mňa nazývate vrahom, ktorý podporuje... alebo, alebo človeka, ktorý podporuje vraždy. Ja sa vás pýtam, ako môžem zabiť niekoho, kto sa nenarodil. Môžeme hovoriť o tom, že som za to, aby žena sa mohla rozhodnúť o tom, či porodí dieťa a potom ho vychová, ale nemôžte hovoriť, že za... že podporujem zabitie alebo že tie ženy zabíjajú niečo, čo sa ešte nenarodilo, takže toto si vyprosujem aj hlavne – a hlavne – za tie ženy, ktoré ja tu chcem chrániť práve pred vami. Pán poslanec Schlosár, nie je to pravda, nie je vedecky dokázané a potvrdené, že tie embryá, plody si uvedomujú bolesť. Klamete, nie je to pravda. Pán poslanec Urban, ak tú lásku majú v Žilinskom kraji, tak v tých vedľajších dvoch krajoch, kam sa tie, tie interrupcie preliali pre... preto, že v Žilinskom kraji je malá dostupnosť, tam je menej lásky? Tam žijú krutí ľudia? Alebo to skôr bude tak, že jednoducho sa cestuje za tými interrupciami, lebo je to výkon, ktorý tu je, bude a aj tu vždy, vždy bol. A chcem len pripomenúť, že nie je pravda, že, že to je vždy požehnanie. Môže to byť aj ťarcha, dokazuje to napríklad Turnaway Study z roku 2011, kde 95 % žien po piatich rokoch, ktoré prekonali interrupciu, povedali, že to bolo... (Prerušenie vystúpenia časomerom.)
T. Rosová, poslankyňa: (2007-05-17):
Upozornila som na to, že pokiaľ ide o brigádnikov, takýto pracovnoprávny vzťah nezakladá dostatočný priestor na sankcie, ktoré by zabezpečili väčšiu bezpečnosť, pokiaľ ide o únik možných informácií, ktoré sa v týchto žiadostiach nachádzajú. Dochádza totiž k situácii, keď študenti, brigádnici kontrolujú a rozhodujú alebo spolurozhodujú o grantoch pre svojich vyučujúcich, pričom dochádzajú do styku s množstvom informácií, ktoré by ako študenti zrejme k dispozícii mať nemali. Odpoveď, ktorá znie, že brigádnici sú viazaní mlčanlivosťou, nakoľko podpisujú čestné vyhlásenia o nestrannosti a zachovaní mlčanlivosti, nie je v tomto smere uspokojivá preto, lebo naďalej platí, že pracovnoprávny brigádnický vzťah nie je dostatočne zaväzujúci. Celkom iste je podstatne väčšou hrozbou prísť o pracovné miesto, ako prísť o brigádu. Ďakujem pekne. Preto by som v tej veci prosila ďalšiu odpoveď.
Grendel, Gábor, podpredseda NR SR (2022-02-23):
S reakciou na faktickú poznámku pán poslanec Susko.
Naď, Jaroslav, minister obrany SR (2020-09-17):
Ja vecne reagujem na to (reakcie z pléna), ja ve... ja več... ja vecne. (Zaznievanie gongu. Reakcie z pléna.)
P. Hrušovský, predseda NR SR: (2005-07-01):
(Hlasovanie.) 127 prítomných, 88 za návrh, 19 proti, 20 sa zdržalo. Návrh uznesenia Národná rada schválila. Teraz prosím pána poslanca Přidala, aby z poverenia výboru pre hospodárstvo, privatizáciu a podnikanie Národnej rade predložil návrh uznesenia k správe o činnosti Úradu pre reguláciu sieťových odvetví za rok 2004 (tlač 1181). Nech sa páči, pán poslanec.
Poliačik, Martin, poslanec NR SR (2011-10-21):
Ďakujem. Teraz pôjdeme hlasovať o návrhoch uvedených v spoločnej správe č. 23 a 24, ak pani Obrimčáková súhlasí s tým, aby sme ich spojili. Áno. Takže keďže oni spolu súvisia, prosím, dajte o týchto dvoch bodoch hlasovať spolu. Gestorský výbor odporúča schváliť.
P. Hrušovský, predseda NR SR: (2004-01-21):
(Hlasovanie.) 146 prítomných, 73 za, 38 proti, 35 sa zdržalo. Návrh sme neschválili. Ďalší návrh.
Kollár, Boris, predseda NR SR (2022-05-03):
Kolegovia, už nebudem, myslím, že máme pár sekúnd, už nebudem otvárať rozpravu, aby sme neprerušovali pána poslanca Muňku. Pán poslanec Muňko... (ďalšie slová predsedajúceho odzneli mimo mikrofónu), prestávku do 14.00 hod. (Prerušenie rokovania o 12.00 hodine.) (Pokračovanie rokovania o 14.00 hodine.)
Érsek, Árpád, minister dopravy a výstavby SR (2018-05-17):
Dobre, dík.
Glváč, Martin, podpredseda NR SR (2018-02-07):
Ďakujem. Dávam slovo spoločnému spravodajcovi z výboru pre sociálne veci poslancovi Ľubomírovi Vážnemu, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru. Nech sa páči.
Pellegrini, Peter, predseda NR SR (2023-12-20):
Ja si vás dovolím informovať, že som povedal, že preruším rokovanie Národnej rady a budeme pokračovať v programe 8. januára. A ak si vám dovoľujem pripomenúť, pán poslanec Pročko, neviem, v ktorom dátume vláda doručila Národnej rade návrh zákona, aj Trestného poriadku, aj Trestného zákona, už je to asi týždeň a viac dozadu. A keď začneme 8. januára a bohvie kedy pri takomto tempe vašom skončíme, tak ten zákon budeme prerokovávať možno ešte aj dlhšie ako v riadnom legislatívnom konaní. Takže teraz nejde už o formu, pretože nikto nejde schváliť tento zákon v rámci 48 hodín, ale pravdepodobne tento zákon bude v rámci parlamentu diskutovaný a schvaľovaný ešte dlhšie, ako je štandardné rokovanie medzi prvým a druhým konaním, bez toho, aby sme museli meniť spôsob, akým ho navrhla vláda prerokovať. Len pre vašu informáciu. Pán poslanec Pollák je ďalší prihláseným v rozprave, nech sa páči. Dúfam, že máte dostatok tekutín a všetkých podporných prostriedkov, aby ste takisto sedem hodín bravúrne ako váš predchádzajúci kolega zvládli, nech sa páči, máte slovo, pán poslanec. Ešte pred tým, ako vám udelím slovo, ešte, samozrejme, pripomínam, že je prihlásených do rozpravy 41 poslancov Národnej rady, ktorí by chceli rokovať za prítomnosti aj vlády, aj predsedu vlády Slovenskej republiky o konkrétnych pozmeňujúcich návrhoch alebo konkrétnych detailoch rozpočtu verejnej správy na roky 2024, ale, samozrejme, vybrali ste si tento štýl, kedy nasledujúcich ďalších šesť hodín strávime pravdepodobne vaším vystúpením. Dovolil som si to len pripomenúť pre tých všetkých, ktorí sledujú naše rokovanie, aby vedeli, o čom to tu vlastne rokujeme a ako to tu prebieha. Nech sa páči, pán poslanec, máte slovo a môžte sa venovať svojmu vystúpeniu. Ďakujem pekne.
Hraško, Igor, poslanec NR SR (2014-06-11):
Ďakujem.
P. Hrušovský, predseda NR SR: (2003-04-23):
Panie poslankyne, páni poslanci, vyhlasujem prestávku do 14.00 hodiny. (Prerušenie rokovania o 12.07 hodine.) (Pokračovanie v rokovaní o 14.04 hodine.)
P. Hrušovský, predseda NR SR: (2005-10-28):
(Hlasovanie.) 129 prítomných, 86 za, 2 proti, 40 sa zdržalo, 1 nehlasoval. Návrh zákona sme schválili . Poprosím pána poslanca Opaterného, aby z poverenia výboru pre hospodárstvo, privatizáciu a podnikanie predložil Národnej rade návrhy hlasovaní k návrhu vlády na zmenu a doplnenie zákona o reklame (tlač 1234). Nech sa páči, pán poslanec. B. Opaterný, poslanec: Ďakujem za slovo, pán predsedajúci. V rozprave k predmetnému zákonu vystúpila jedna pani poslankyňa a podala jeden z pozmeňujúcich návrhov. Najprv budeme hlasovať o bodoch spoločnej správy. Pán predsedajúci, dajte hlasovať, prosím, spoločne o bodoch 1, 2, 3, 5, 7 a 8 spoločnej správy s odporúčaním gestorského výboru schváliť ich.
Majorová Garstková, Jana, poslankyňa NR SR (2023-06-15):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, výboru pre hospodárske záležitosti a výboru pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní.
Heger, Eduard, poslanec NR SR (2019-06-26):
Ďakujem veľmi pekne, pán predsedajúci. Vážené pani poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k návrhu poslancov Národnej rady Slovenskej republiky Mariana Kotlebu, Milana Uhríka, Martina Beluského a Jána Kecskésa na vydanie zákona, ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov, tlač 1529. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady pre financie a rozpočet a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 6. septembra 2019 a v gestorskom výbore do 9. septembra 2019. Pán predsedajúci, otvorte, prosím, všeobecnú rozpravu.
Osuský, Peter, poslanec NR SR (2020-11-04):
Vážený pán predsedajúci, vážená snemovňa, dovoľte, aby som predniesol pozmeňujúci návrh poslancov Národnej rady Michala Šipoša, Petra Pčolinského, Petra Osuského a Jany Žitňanskej k návrhu na vytvorenie skupín priateľstva v rámci Slovenskej skupiny Medziparlamentnej únie a voľbu ich predsedov (tlač 298). 1. V prílohe k uzneseniu Národnej rady Slovenskej republiky sa vypúšťajú dvadsiaty druhý a dvadsiaty tretí nečíslovaný riadok, ktoré znejú: „Skupina priateľstva s krajinami Latinskej Ameriky, Ľuboš Blaha (SMER – SD). Skupina priateľstva s arabskými krajinami, Marian Kotleba (ĽS Naše Slovensko).“ 2. V prílohe k uzneseniu Národnej rady Slovenskej republiky sa vypúšťajú dvadsiaty šiesty a dvadsiaty siedmy nečíslovaný riadok, ktoré znejú: „Skupina priateľstva s Filipínskou, Indonézskou, Singapurskou republikou, Malajziou a Thajským kráľovstvom, Martin Beluský (ĽS Naše Slovensko). Skupina priateľstva s Kórejskou republikou, Miroslav Suja (ĽS Naše Slovensko).“ 3. V prílohe k uzneseniu Národnej rady Slovenskej republiky sa vypúšťa tridsiaty nečíslovaný riadok, ktorý znie: „Skupina priateľstva s Kambodžským kráľovstvom, Kórejskou a Laoskou ľudovodemokratickou republikou, Mongolskom, Vietnamskou socialistickou republikou, Bangladéšskou ľudovou republikou, Iránskou a Pakistanskou islamskou republikou, Nepálskou federatívnou demokratickou republikou, Ľuboš Blaha (SMER – SD).“ Odôvodnenie k bodom 1 až 3: V bodoch 1 až 3 sa navrhuje vyradenie poslanca Ľuboša Blahu z klubu SMER – SD a poslancov z klubu Ľudová strana Naše Slovensko Mariana Kotlebu, Martina Beluského a Michala Suju z návrhu na vytvorenie skupín priateľstva, pretože podľa názoru predkladateľov tohto pozmeňujúceho návrhu ich názorové postoje sú v rozpore so základnými zásadami, na ktorých je postavená Slovenská republika. Ďakujem. (Potlesk.)
Jurinová, Erika, podpredsedníčka NR SR (2012-06-22):
Ďakujem pekne, pán poslanec. Chce reagovať pán predkladateľ? Nech sa páči.
Jánoš, Vladimír, poslanec NR SR (2012-06-26):
Ďakujem pekne za slovo. Vážená pani predsedajúca, pani poslankyne, páni poslanci, dovoľte mi, aby som vás z poverenia výboru pre ľudské práva a národnostné menšiny informoval a podal správu o prerokovaní výročnej správy Ústavu pamäti národa za rok 2011, ktorý máte pod tlačou č. 63. V súlade s § 12 ods. 5 zákona č. 553/2002 Z. z. o sprístupnení dokumentov o činnosti bezpečnostných zložiek štátu v rokoch 1939 až v rokoch 1989 a o založení Ústavu pamäti národa a o doplnení niektorých zákonov v znení neskorších predpisov 28. mája 2012 predložil predseda Správnej rady Ústavu pamäti národa pán Ivan Petranský výročnú správu o stave Ústavu pamäti národa za rok 2011 Národnej rade Slovenskej republiky. Predseda Národnej rady Slovenskej republiky svojím rozhodnutím z 28. mája 2012 pod č. 48 pridelil výročnú správu na prerokovanie Výboru Národnej rady Slovenskej republiky pre ľudské práva a národnostné menšiny s tým, že gestorský výbor podá Národnej rade Slovenskej republiky správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky. Gestorský výbor v súlade s citovaným rozhodnutím predsedu Národnej rady Slovenskej republiky rokoval o tejto výročnej správe na svojej 3. schôdzi 12. júna 2012 a prijal k nej uznesenie č. 10, ktorým odporúča Národnej rade Slovenskej republiky schváliť výročnú správu Ústavu pamäti národa za rok 2011. Návrh na uznesenie Národnej rady máte k dispozícii pod tlačou č. 63a. Týmto som skončil. Pani predsedajúca, prosím, otvorte rozpravu.
M. Chovanec, poslanec: (2003-03-05):
Z. Martináková, podpredsedníčka NR SR: Pani poslankyňa Gabániová, máte slovo.
Hrušovský, Pavol, podpredseda NR SR (2010-12-02):
Hlasujeme, páni poslanci, o možnosti prerokovať pozmeňovacie návrhy teraz, keďže boli podané v lehote kratšej ako 24 hodín. (Hlasovanie.) 143 prítomných, 80 za, 4 proti, 58 sa zdržalo, 1 nehlasoval. Národná rada s týmto postupom vyslovila súhlas. Poprosím o ďalší návrh.
Šuca, Peter, poslanec NR SR (2018-02-14):
... vládni poslanci sa nebudú zúčastňovať rokovania tohto výboru. Ďakujem.
Krajniak, Milan, poslanec NR SR (2016-05-24):
Vážená pani podpredsedníčka, vážené dámy a páni, pán kolega Lipšic je známy ako znalec právnych systémov takpovediac po celom svete, ale keďže nie som až natoľko erudovaný, tak ma zaujala tá informácia, ktorú spomenul, že v stredoafrickej republike by vedeli niektoré naše kauzy, ktoré naše orgány činné v trestnom konaní nevedia, akým spôsobom zvládnuť, že tam ich vedeli vyriešiť, tak by som sa len chcel pána poslanca opýtať, či by nemohlo byť riešením aj to, že jednoducho by sme niektoré orgány činné v trestnom konaní poslali na dlhodobú stáž, kde by jednoducho boli vzdelaní v tejto činnosti. Možnože by to Slovensku pomohlo. Ide o to, na akú dlhodobú stáž. Ďakujem pekne.
Sulík, Richard, predseda NR SR (2010-12-15):
Ďakujem. Otváram všeobecnú rozpravu. Písomne sa do rozpravy neprihlásil nikto. Pýtam sa, či sa chce niekto prihlásiť ústne. Pán poslanec Petrák. Uzatváram možnosť sa prihlásiť do rozpravy. Nech sa páči, pán Petrák, máte slovo.
Sulík, Richard, predseda NR SR (2011-06-28):
Ďakujem pekne. Otváram rozpravu. Do rozpravy som nedostal žiadnu písomnú prihlášku, pýtam sa, kto sa chce prihlásiť ústne? Jeden poslanec. Uzatváram možnosť. Pán poslanec Záhumenský, máte slovo.
Laššáková, Jana, podpredsedníčka NR SR (2013-02-06):
Otváram rozpravu. Do rozpravy som dostala písomné prihlášky, za klub strany Sloboda a solidarita pán poslanec Galko, ďalej páni poslanci Mikuláš Huba a pán Zsolt Simon. 	Nech sa páči, pán poslanec Galko, máte slovo.
Grendel Gábor, podpredseda NR SR (2020-11-27):
Prezentujme sa a hlasujme. (Hlasovanie.) Prítomných 128 poslancov, za 97, proti nikto, zdržalo sa 31, hlasovali všetci prítomní. Konštatujem, že sme návrh posunuli do tretieho čítania . Otváram rozpravu v rámci tohto čítania a pýtam sa, či sa chce niekto prihlásiť. Nie. Vyhlasujem rozpravu za skončenú. Pán spoločný spravodajca, prosím, uveďte hlasovanie o návrhu zákona ako o celku a uveďte aj odporúčanie gestorského výboru.
Zajac, Pavol, poslanec NR SR (2012-09-13):
Vážený pán kolega Brocka, celý čas ste hovorili vlastne o zamestnanosti. Zamestnanosť je tou istotou, ktorú ľudia očakávajú od všetkých politikov na Slovensku. Včera v TA3 na obed vystupovala šéfka medzinárodnej organizácie, ktorá skúma zamestnanosť v najbližšom období. Skúma ju v celej Európskej únii. Slovensko najbližší polrok dostalo index mínus dva. To znamená, v najbližšom polroku zamestnávatelia na Slovensku očakávajú skôr prepúšťanie. Samozrejme, najhoršie dopadli regióny Banskej Bystrice, Banskobystrický kraj, kde je index mínus sedem, a Prešovský a Košický kraj, ktoré vyhodnotila táto medzinárodná nezávislá organizácia indexom mínus štyri. V ďalšom bode ste spomínali príklad šičiek vo Vranove nad Topľou. Spomínali ste ten príklad, ako tam, kde tie odbory majú zmysel a majú plniť svoju úlohu. Naozaj aj ja som sa stretol s týmito pracovníčkami a odborárkami začiatkom augusta, aj ja som im v tomto prípade radil, aby použili okupačný štrajk na to, aby zamestnávateľ nevyviezol stroje a tovar z tejto fabriky, aby sa mali kde vrátiť po dovolenke a aby im boli vyplatené mzdy. Tak isto som im radil, aby podali trestné oznámenie na zamestnávateľa, majiteľa a konateľa. Keďže sa samozrejme báli, tak som im ponúkol možnosť, že takéto trestné oznámenie podám za nich, ak s tým budú súhlasiť. Samozrejme, keďže tie odbory boli v tejto fabrike pomerne mladé, neskúsené, tak do toho nešli. A stalo sa presne to, čo som predpokladal, po dovolenke boli stroje vyvezené, tovar vyvezený a tieto pracovníčky už sa nemali kam vrátiť.
Gál, Gábor, poslanec NR SR (2016-09-07):
Ďakujem pekne za možnosť reagovať. Pán poslanec Osuský, ja som nehovoril o tom, že zákon je posudzovaný podľa toho, že kto to predkladá, že koalícia alebo opozícia, ale osoba, ale osoba! To je obrovský rozdiel. A dosť vážne ste sa ma dotkli tým, keď ste povedali, že bez vášho vedomia som podal novelu zákona o občianstve, keďže sme si predtým volali a dali ste k tomu súhlas. Vidím, že kývate hlavou, ale dobre, tak sme ukončili jednu éru našej spolupráce, lebo sa to dialo aj v iných prípadoch, aj v prípade zákona o cyklistoch, ale to už tak potom nechajme. Pani poslankyňa Zemanová, prepáčte, neviem, čo sú to legislatívne zákony, na to nebudem reagovať. Ale som rád, že ste sa ozvali, lebo aspoň ste odpovedali vašim kolegom z opozície, že fakt nie ten zákon posudzujete, ale posudzujete, že ten zákon sa predkladá z vlády, na ktorej čele je premiér Fico, ministrom vnútra je pán minister Kaliňák. Čiže vôbec vám nejde o obsah, ale vôbec nejde o obsah, ale ide o to, že kto to predkladá a aká vláda to predkladá. Viete, na vládu Mikuláša Dzurindu bola tiež spŕška kritiky. Už sa tu objavilo dneska, že tie schránkové firmy SDKÚ, ale aj za tie vlády sa prijalo veľmi veľa pozitívnych vecí aj pre transparentnosť. Aj ale tá vláda mala svoje kauzy, aj tá vláda mala svoje nedostatky. Pre niektorých malé, pre niektorých veľké.
Blanár, Juraj, podpredseda NR SR (2021-11-04):
Dobre, ďakujem. Poprosím teraz procedurálny návrh pani poslankyne Zemanovej. (Reakcie z pléna.) Poprosím, pokoj v rokovacej sále. Pani poslankyňa Zemanová, máte procedurálny návrh?
Jurinová, Erika, podpredsedníčka NR SR (2014-05-28):
Poprosím teraz poslednú prihlásenú rečníčku do rozpravy pani poslankyňu Evu Horváthovú.
V. Veteška, podpredseda NR SR: (2005-03-16):
návrhu poslankyne Národnej rady Slovenskej republiky Kataríny Tóthovej na vydanie zákona, ktorým sa dopĺňa zákon číslo 140/1961 Zb. Trestný zákon v znení neskorších predpisov (tlač 959). Návrh zákona ste dostali pred prvým čítaním ako tlač 959 a spoločnú správu výborov máte ako tlač číslo 959a. Dávam slovo pani poslankyni Kataríne Tóthovej, aby návrh zákona odôvodnila.
Lipšic, Daniel, poslanec NR SR (2014-10-16):
Nie, ja si myslím, že ten návrh zákona nie je zlý. Teraz ja nechcem, môžeme, ale nemá to podľa mňa až taký veľký zmysel, posudzovať motiváciu navrhovateľov a poslancov, ktorí budú hlasovať za. Sa priznám, že v tomto okamihu ma ani nezaujíma. Dôležité bude schválenie zákona. My neschvaľujeme do právnych pravidiel motivácie poslancov, našťastie. Môžu mať veľmi rôznorodé motivácie pri schvaľovaní tohto návrhu zákona, ale naši ľudia budú viazaní, ktorých tu zastupujeme, textom toho zákona, nie motiváciami poslancov, a preto budem hlasovať určite za. A teraz dokonca si myslím, že tento návrh zákona alebo tento zákon bude aspoň sčasti vykonateľný. To neznamená, že keď by táto vláda dávala návrhy zákonov, ktoré boli populistické a nevykonateľné, že každý tým pádom taký návrh zákona musí takéto kritériá spĺňať. Musím povedať, že ten základ toho návrhu zákona bol naozaj vytvorený za našej vlády. Čo tu bolo, a nechcem robiť ja porovnania softvérové, ale veď tie návrhy sú dostupné, čiže každý si to môže pozrieť. Jediné, čo tu bolo doplnené v zásade, sú správne delikty a povinnosti zamestnávateľa. Nič iné. A dokonca aj toľko kritizovaná potenciálna odmena je prepísaná úplne takisto pre oznamovateľa, pokiaľ naozaj zachráni nejaké hodnoty. Čiže v tej hlavnej časti ten návrh zákona je, teraz to poviem, takmer identický s návrhom, ktorý pred dvomi rokmi, dva a pol rokmi na ministerstve bol vytvorený. A ešte raz, ja si myslím, že ten návrh zákona je dobrý a určite ubezpečujem pána poslanca Hlinu, že na mňa teda nikto tlak na schválenie zákona nevyvíjal, avšak nech niekto skúsi, ja už som bol v iných situáciách, ako hlasovať v parlamente. Takže to si myslím, že budem hlasovať slobodne.
Košútová, Magda, poslankyňa NR SR (2011-10-18):
Ďakujem pekne za slovo, pán predsedajúci. Pán poslanec, veľmi pekne vám ďakujem za vaše vystúpenie. Chcela by som povedať, že vidíme, čo urobila liberalizácia trhu za posledné roky, keď slovenskí poľnohospodári sa dostali do veľmi zlej a znevýhodnenej situácie a vlastná produkcia na Slovensku poklesla na 30 percent produkcie. Verím, že kolegovia zvážia vážnosť tejto situácie a podporia pripomienky pána prezidenta a takisto, že zákon bude chrániť našich vlastných domácich producentov. Ďakujem pekne.
Brixi, Otto, poslanec NR SR (2014-06-25):
Ďakujem pekne, pán predseda. Ctené kolegyne, kolegovia, pán poslanec Kadúc, nestáva sa mi často, aby som si z 15-minútového monológu nezobral absolútne nič. Rád by som sa postavil v tomto, v tomto prípade a v tejto diskusii absolútne na stranu ministerstva spravodlivosti a na stranu pána ministra, keďže za dva a pol roka, čo tu v tomto parlamente sedím, sa mi nestalo raz, a môžem to povedať nielen za seba, ale aj za kolegov spolupredkladateľov pri rôznych typoch zákonov, žeby ministerstvo spravodlivosti nevyšlo v ústrety vo vecnej, v odbornej rovine v tom, čo sa týkalo úžery, šmejdov, ožobračovania ľudí a čohokoľvek, čím slovenský národ trpí a trpieť môže. Veľmi rád by som poznamenal, že za ostatných dva a pol roka som sa tu až na zopár vecne absolútne nepodkutých výnimiek zo strany teba aj tvojich kolegov nestretol so žiadnym návrhom, ktorý by zlepšoval spotrebiteľské prostredie na Slovensku. Nehovoriac o fakte, že pri hlasovaní nielen o šmejdoch, ale aj o hlasovaní o protiúžerníckom zákone sa mnohí tvoji kolegovia nieže nezúčastnili hlasovania, ale buď boli proti, alebo sa zdržali. To sú fakty, a keď sa chceme baviť o tom, kto čo pre spotrebiteľa v tejto krajine robí, tak si tieto fakty musíme vytiahnuť. Ďakujem pekne.
Jurinová, Erika, podpredsedníčka NR SR (2014-07-04):
Ďakujem, pani poslankyňa. Faktické poznámky na vaše vystúpenie nie sú. Pán minister, teda, pán minister, vy ste chceli vystúpiť. (Reakcia ministra.) Dobre. Nech sa páči, takže dávam slovo pánovi poslancovi Mihálovi s jeho príspevkom.
Svrček, Miloš, poslanec NR SR (2020-07-15):
Pán predsedajúci, ďalej budeme hlasovať o skrátení lehoty podľa § 83 ods. 4 rokovacieho poriadku.
Hlina, Alojz, poslanec NR SR (2014-01-30):
Ďakujem veľmi pekne. Už druhýkrát je insuficientná, to, čo ja neviem povedať, ale však ja som sa nikdy nepasoval za múdreho. Mne tie scenáre v zásade vychádzajú. A to, čo som tu cítil, tú tenziu, teda to hľadanie ide, nastupujete, teda pán Paška, vy teda ako Košičan. Ono tu bude zaznievať to vy teda ako Košičan. A vy s tou vašou klikou teda počúvajte. Ale skôr počúvajte, vážení Košičania, ono v tých Košiciach, v tej Jahodnej sa ten urán ťažiť bude. Vy budete svietiť ako baterky, ale už tam pán Paška ani pán Žiga dávno bývať nebude. To vám garantujem tak, ako Detvania sa budú triasť o to, či sa bude triasť tá ich hora alebo nebude sa triasť ich tá hora. Viete prečo? Lebo ak na niečo SMER počúva, tak počúva na šušťanie peňazí. Vážení, a tam šuští tak, že to počuť až sem. Čiže budete svietiť, nemusíte svietiť po uliciach, na Hlavnom už môžete vypnúť mestské osvetlenie, tak budete ožiarení. Vaši tam už nebudú aj z mestského parku pôjdu. A bude sa tam ťažiť. A viete prečo? A viete, ako to odkomunikujú? Pán Maďarič to nahodí, ako to majú pustiť, lebo Dzurinda funguje a ešte vyzerá, že ešte chvíľku vydrží. So systémom „lebo Dzurinda a my nič“ ešte chvíľku vydržíte. Vážení, ešte k tej ďalšej veci. Celé je to o tom, o tom, o tom, o tom, že si to dovolila. A vy sa hráte na toho, kto dáva ponuky, ktoré sa neodmietajú. Tak dobre, tak sa jej vypomstite, pokorte tú ženu načisto, dajte ju do tých Košíc. Ale keď už hovoríte, pán Raši, o tých typických priestoroch, o ktorých vy viete v Košiciach. Ja viem o jednom takom. Keď už v Košiciach môžete mať v mestskom parku vilu, tak tam, prosím vás, niekde spravte aj úrad toho ombudsmana. Dobre? V tom mestskom parku, v ktorom už nemohlo byť nič, ktorý sa zatvára, tak tam niekde, v tom typicky priestore košickom, tak ako to tu bolo chápané... (Prerušenie vystúpenia časomerom.)
Zmajkovičová, Renáta, podpredsedníčka NR SR (2012-05-15):
Pán poslanec Uhliarik, chcete reagovať? Prosím, zapnite pána poslanca Uhliarika.
Pročko, Jozef, poslanec NR SR (2023-12-22):
Ďakujem veľmi pekne. No začali ste s tým vy, pán Pellegrini, keď ste nám zrušili pozmeňovacie návrhy a klamete, klamete, pretože na záver vám nepovedal, nepovedal vám pán poslanec, že skončil som. Klamete, Pellegrini, ale okrem toho, keď začal, ja tam nikde nevidím v tom pozmeňováku slovíčko takže, ktoré použil, slovíčko takže. Takže ja si myslím, že naozaj neprečítal to správne, neprečítal to tak, ako to mal prečítať a zopakujem to ešte raz, Pellegini, klamete, pretože nepovedal na záver skončil som. Toto odporné vaše vedenie schôdze, neprofesionálne vedenie schôdze aj tento chaos, ktorý tu vytvárate tým, že ste zabránili, zabránili ste prečítanie pozmeňujúcich návrhov a teraz sa vám to vracia ako karma. To isté, čo ste nám urobili, robíte presne to isté. Schôdzu vediete úplne chaoticky, poslanci, poslanci koalície tu vykrikujú, neodôvodnene urážajú. Ani jedného ste neupozornili, ani jedného. Hučia, bučia a namiesto toho, aby ste ich utíšili, im, im zatlieskate. Zneužívate váš inštitút, vystupujete na faktické poznámky. To sa tu nikdy nedialo. Predsedajúci nikdy nereagoval na faktické poznámky nás poslancov, ale mali by ste sa prihlásiť, aby sme mali také isté právo ako vy. Pellegrini, vy to tu vediete neskutočným spôsobom. Je to hanba. A ak takto budete prezidentovať Slovensku, tak Slovensko sa dostane na úroveň Kambodže.
Kavecká, Monika, poslankyňa NR SR (2023-06-22):
Ďakujem veľmi pekne. Pani kolegyňa, ja sa chcem konkrétne spýtať na to, prečo ste nezahlasovali za zdravotníckych pracovníkov. Prečo vy ako strana SaS napriek tomu, že ste s tým nemali problém, nechcete viac pomáhať zdravotníckym pracovníkom napriek tomu, že viete, že bez tých zdravotníckych pracovníkov tam to nepôjde jednoducho. Ani tie poisťovne nebudú mať zisky. Viete, ten diametrálny rozdiel, keď sa na to pozerajú teraz všetci tí zdravotnícki pracovníci, vy obhajujete právo na zisk z verejného zdravotného poistenia a právo pre zdravotníckych pracovníkov, aby naozaj boli za tú svoju prácu dostatočne ohodnotení. Aby nám neodchádzali do zahraničia. Aby mali ten pocit spravodlivosti, že naozaj za tú materskú a rodičovskú dovolenku, aby sa im neodrátavali roky praxe, aby sa im odra... zarátavali roky praxe za to, že vykonávali zdravotnícke povolanie, že sú erudovaní, pripravení pre tento systém v zdravotníctve byť a fungovať, tak vy nezahlasujete za toto, ale napriek tomu obhajujete tuto záujmy súkromných spoločens... spoločností, ktoré majú právo na zisk z verejného zdravotného poistenia. Prečo ten zisk nemôže ísť práve na tie platy pre tých, to najcennejšie pre pacienta, a to je tá ľudská pomoc, tá erudovaná pomoc v zdravotníctve, a to sú zdravotnícki pracovníci. Toto ja, mňa teda výsostne zaujíma a keby ste aspoň raz, raz za svoje politické fungovanie sa postavili za tých zdravotníkov a naozaj im pomohli a pomohli tomu zdravotníctvu. Preto tu máme to zdravotníctvo v takom stave, lebo práve vy ste lobovali vždy len za tie zisky, za tie peniaze, aby sa presúvali do tých zdravotných poisťovní, aby ony mohli ich ulievať na Cyprus. To je nespochybniteľné, tak prečo nás tu zásadne takto klamete?
Svoboda, Zdenko, poslanec NR SR (2024-09-11):
Ďakujem za slovo, pán predsedajúci. Pán predsedajúci, dajte, prosím, hlasovať o tom, že Národná rada Slovenskej republiky podľa čl. 86 písm. d) Ústavy Slovenskej republiky a) vyslovuje súhlas so zmluvou medzi Slovenskou republikou a Kirgizskou republikou o zamedzení dvojitého zdanenia v oblasti daní z príjmov a zabránení daňovému úniku a vyhýbaniu sa daňový povinnostiam, b) rozhodla o tom, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi.
Paška, Pavol, predseda NR SR (2014-02-11):
Pán poslanec Hlina. Nie? Pán predseda výboru Podmanický.